Nama ini merupakan nama orang dalam bahasa Cina; nama keluarganya ialah *Lee (Li)*.

**Lee Kong Chian** (juga dirumikan sebagai **Li Guangqian**, 18 Oktober 1893 – 2 Jun 1967) atau juga dikenali dengan nama **Lee Geok Kun** (**Li Yukun**), adalah seorang pengusaha dan dermawan Cina yang aktif di daerah Tanah Melayu dan Singapura dari akhir 1930-an sampai tahun 1960-an. Beliau adalah pendiri Lee Foundation dan salah satu orang terkaya di Asia Tenggara pada tahun 1950-an dan 1960-an. Beliau juga merupakan menantu Tan Kah Kee, seorang pengusaha dan dermawan Tionghoa yang juga terkenal di Asia Tenggara.

Awal hidup
----------

Lee lahir di Desa Furong, Nan'an, Provinsi Fujian pada sekitar akhir zaman dinasti Qing di Tiongkok, beliau mempunyai seorang adik bernama Leo Geok Eng. Ayahnya, Lee Kuo Chuan (Cina ringkas: 李国专code: zh is deprecated ; Cina tradisional: 李國專code: zh is deprecated ; pinyin: *Lǐ Guózhuān*). Beliau mendapat pendidikan awal di sekolah swasta di kampung halamannya. Pada tahun 1903, ketika berusia 10 tahun, mengikuti ayahnya, dia pindah ke Singapura, yang saat itu merupakan sebuah koloni Britania Raya. Lee bersekolah di Sekolah Inggeris-Tamil dan Sekolah Tinggi Chung Cheng.

Lee kembali ke China pada 1909 untuk menyelesaikan pengajiannya berbiasiswa. Di sana, beliau bersekolah di Perguruan Tinggi Chin Nan di Nanjing dan selanjutnya di Perguruan Tinggi Kereta Api dan Perlombongan di Tangshan, yang ketika itu merupakan salah satu perguruan tinggi terbaik di Tiongkok dan pendahulu Universiti Barat Daya Jiaotong (SWJTU) dan Universiti Sains dan Teknologi China Utara. Beliau terpaksa mengakhiri pengajiannya pada tahun 1911 karena terjadinya Revolusi Xinhai.

Pekerjaan awal
--------------

Setelah Lee kembali ke Singapura, Lee bekerja sebagai seorang guru di Sekolah Tao nan dan sebagai penerjemah di perusahaan akhbar berbahasa Mandarin. Beliau juga bekerja sebagai seorang pembantu juruukur lapangan di Jabatan Kerja Raya.

Pada 1915, dia menyertai Syarikat Guohua China milik Tan Kah Kee, sebagai anak didik Tan. Beliau selanjutnya dinaikkan pangkat ke sebagai pengerusi Syarikat Getah Tan Kah Kee pada tahun 1917. Pada ketika inilah beliau berkenalan dengan anak perempuannya Tan Ai Leh (Cina ringkas: 陈爱礼code: zh is deprecated ; Cina tradisional: 陳愛禮code: zh is deprecated ; pinyin: *Chén Àilǐ*), mereka berkahwin tiga tahun kemudian.

Kerjaya perusahaan
------------------

Lee memulakan suatu kilang pengasapan getahnya di Muar, Johor, yang kemudiannya menjadi Syarikat Nam Aik tahun 1928. Perusahaan ini turut dilanjutkan melibatkan penanaman dan pembungkusan nenas yang diluaskan tidak sahaja serata Singapura dan Tanah Melayu, malah Borneo Utara, Hindia Timur dan Thailand. Keuntungan lumayan dibawa dari kesemua perniagaan ini menjadikan beliau antara orang terkaya serantau Asia Tenggara.

Beliau menceburi bidang perbankan sebagai pengurus am dan naib pengerusi Huayi Bank. Beliau dilantik sebagai naib pengerusi Perbadanan Bank Cina Luar Negara pada tahun 1933.

Persaraan
---------

Lee meninggal dunia pada tahun 1967, meninggalkan tiga anak laki-laki dan tiga anak perempuan.

Peninggalan
-----------

Patung Lee Kong Chian di Institusi Hwa Chong.
### Tempat dinamakan sempena beliau

* Perpustakaan Rujukan Lee Kong Chian di Perpustakaan Nasional Singapura
* Sayap Lee Kong Chian, University Hall, Universiti Nasional Singapura
* Muzium Sejarah Alam Lee Kong Chian, Universiti Nasional Singapura
* Pusat Kajian Matematika Lee Kong Chian, Universiti Nasional Singapura
* Sekolah Kedokteran Lee Kong Chian, Universiti Teknologi Nanyang
* Teater Kuliah Lee Kong Chian, Universiti Teknologi Nanyang
* Sekolah Bisnis Lee Kong Chian, Universiti Pengurusan Singapura

Anugerah dan kehormatan
-----------------------

* Malaysia : Panglima Mangku Negara (P.M.N.) (1964)

Rujukan
-------

1. ↑  "Publisher George Lee dies, aged 69". *The Straits Times*. 12 October 1965. Dicapai pada 2017-09-03.
2. ↑  "GOING ON TRIP ROUND THE WORLD". *The Straits Times*. 11 August 1935. Dicapai pada 2017-09-03.
3. ↑  "LEE KONG CHUN TO BE NEW VARSITY'S FIRST CHANCELLOR". Dicapai pada 2017-09-03.
4. ↑  Suryadinata, Leo (2012). *Southeast Asian Personalities of Chinese Descent: A Biographical Dictionary, Volume I & II* (dalam bahasa Inggeris). Institute of Southeast Asian Studies. m/s. 537. ISBN 9789814345217.
5. ↑  "Lee Kong Chian dies at 75". *The Straits Times*. 3 June 1967. Dicapai pada 3 September 2017.
6. ↑  "Lee Kong Chian - School of Medicine".
7. ↑  "Lee Kong Chian School of Business".
8. ↑  "Semakan Penerima Darjah Kebesaran, Bintang dan Pingat". Diarkibkan daripada yang asal pada 2019-07-19. Dicapai pada 2021-04-29.

|  |  |
| --- | --- |
|  | Wikimedia Commons mempunyai media berkaitan ***Lee Kong Chian*** |


| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Republik Czech
* Australia

 |
| Lain-lain | 
* Aplikasi Berfaset Terminologi Subjek
* Rangkaian Sosial dan Konteks Arkib
* Trove (Australia)
	+ 1

 |